মঞ্চৰ এজন কমেডিয়ানৰ পৰা পঞ্জাৱৰ মুখ্যমন্ত্ৰীলৈ ভগৱন্ত সিং মানৰ ৰোমাঞ্চকৰ যাত্ৰা... । Asom Live 24\nপঞ্জাৱত নিৰংকুশ সংখ্যাগৰিষ্ঠতাৰ দিশে ধাৱমান হৈছে দিল্লীৰ মুখ্যমন্ত্ৰী অৰবিন্দ কেজৰিৱাল নেতৃত্বাধীন ৰাজনৈতিক দল আম আদমি পাৰ্টি-এ। কংগ্ৰেছক উৎখাত কৰি পঞ্জাৱৰ ক্ষমতাত অধিষ্ঠিত হোৱাৰ দিশে AAP। পঞ্জাৱত ৰাজনৈতিক মিৰাকল সৃষ্টি কৰাৰ AAP-এ পঞ্জাৱত মুখ্যমন্ত্ৰী হিচাপে পক্ষেপ কৰিছে এনে এগৰাকী ৰাজনৈতিক নেতাক, যিগৰাকীৰ পূৰ্বে পঞ্জাৱৰ এগৰাকী অতি জনপ্ৰিয় কৌতুক অভিনেতা আছিল। তেওঁ হৈছে ভগৱন্ত সিং মান।\nপঞ্জাৱৰ চাটজৰ এটা পঞ্জাৱী শিখ জাট পৰিয়ালত ১৯৭৩ চনত ভগৱন্ত সিং মানৰ জন্ম হৈছিল। সৰুৰে পৰা কৌতুক অভিনয়ৰ প্ৰতি ৰাপ থকা ভগৱন্ত সিং মানে কলেজীয়া জীৱনত পঞ্জাৱ বিশ্ববিদ্যালয়ত অনুষ্ঠিত আন্তঃমহাবিদ্যালয়ৰ কৌতুক মহোৎসৱত দুবাৰকৈ সোণৰ পদকো লাভ কৰিছিল। ইয়াৰ পিছতে ভগৱন্ত সিং মানে ৰাজনৈতিক, ব্যৱসায় আৰু ক্ৰীড়াৰ দৰে সাধাৰণ বিষয়বোৰক নিজৰ স্বভাৱজাত দক্ষতাৰ কৌতুক অভিনয়েৰে মানুহৰ মাজত অতি ৰসিকতাৰে উপস্থাপন কৰি জনপ্ৰিয়তা লাভ কৰে।\nমানে সেই সময়তে জগতাৰ জাগ্গীৰ সৈতে কমেডী এলবাম মুকলি কৰাৰ লগতে দূৰদৰ্শনতো জুগনু কেহন্দা হে নামৰ এক কমেডি অনুষ্ঠানো কৰিছিল। ১০ বছৰৰ একেলগে কাম কৰাৰ পিছত মান আৰু জাগ্গীয়ে পৃথক হয় আৰু তেওঁ ৰাণা ৰণবীৰৰ সৈতে জুতি বান্ধি কমেডি অনুষ্ঠান কৰি যায়।\nলগতে পঢ়ক কাইলৈ নিৰ্বাচনৰ ফলাফল : জ্যোতিষীৰ ভৱিষ্যদ্বাণী, উত্তৰ প্ৰদেশত আকৌ যোগীৰাজ নিশ্চিত!\nইয়াৰ পিছত আকৌ জাগ্গীৰে পুনৰ মিলন ঘটি তেওঁলোকে লাইফ ইউথ ৱাইফ নামৰ এক শ্ব'ৰেৰে কানাডা আৰু ইংলেণ্ড ভ্ৰমণ কৰি অনুষ্ঠান পৰিৱেশন কৰে। ২০০৮ চনত ভগৱন্ত সিং মানে ষ্টাৰ প্লাছৰ দ্য গ্ৰেটাৰ ইণ্ডিয়ান লাফ্টাৰ চেলেঞ্জত অংশগ্ৰহণ কৰে। মেইন মা পঞ্জাৱ দীত কৰা অভিনয়ৰ বাবে মানে ৰাষ্ট্ৰীয় বঁটাও লাভ কৰে। মানে প্ৰায় ২৫ টা কমেডি এলবাম, ৪ টা মিউজিক এলবাম, ১৩ খন ছবি, পোন্ধৰখন ভিডিঅ' এলবামত অভিনয় কৰিছিল।\n২০১১ চনত ভগৱন্ত মানে পিপলছ পাৰ্টি অৱ পঞ্জাৱ ত যোগদান কৰি ২০১২ চনত লেহৰা বিধানসভা সমষ্টিত প্ৰতিদ্বন্দ্বিতা কৰি পৰাজয় বৰণ কৰে। ইয়াৰ পিছতে ২০১৪ চনত ভগৱন্ত সিং মানে আম আদমি পাৰ্টিত যোগদান কৰি চাংগ্ৰুৰ লোকসভা সমষ্টিৰ পৰা ২,১১,৭২১ টা ভোটত জয়লাভ কৰে।\nইয়াৰ পিছতে আপ-এ নেতৃত্বই মানক পঞ্জাৱত দলীয় আহ্বায়ক হিচাপে নিযুক্তি দিয়ে। কিন্তু ড্ৰাগছ মাফিয়াৰ গোচৰত অৰবিন্দ কেজৰিৱালে বিক্ৰম সিং মাজিথিয়াৰ ওচৰত চৰ্তহীন ক্ষমা বিচৰাৰ দাবীত পদত্যাগ কৰে। ২০১৭ চনত তেওঁ ৰাজ্যৰ ৰাজনীতিত প্ৰৱেশৰ বাবে সুখবীৰ সিং বাদল আৰু ৰৱনীত সিং বিট্টুৰ বিৰুদ্ধে জালালাবাদত নিৰ্বাচনত প্ৰতিদ্বন্দিতা কৰি বাদলৰ হাতত ১৮,৫০০ টা ভোটত পৰাজিত হয়।\nলগতে পঢ়ক অমিতাভ বচ্চনৰ ঘৰত ৪ কোটি টকীয়া পেইণ্টিং : এই টকাৰে আপুনি কি কি ক্ৰয় কৰিব পাৰিব?\n২০১৪ চনৰ পৰা ২০১৯ চনলৈ লোকসভাৰ সাংসদ হৈ থকা সময়ত ভগৱন্ত সিং মানে দুখন সংসদীয় সমিতিৰ সদস্য হিচাপেও কাৰ্যনিৰ্বাহ কৰিছিল। ২০১৯ৰ লোকসভা নিৰ্বাচনত পুনৰ একেটা লোকসভা সমষ্টিৰ পৰা আপৰ হৈ ১,১১,১১১ টা ভোটত জয়লাভ কৰে। যোৱা ৯ ফেব্ৰুৱাৰীত মানে লোকসভাত কৃষকসকলৰ বিষয়বোৰ সংসদত উত্থাপন কৰি সমগ্ৰ দেশবাসীৰে দৃষ্টি আকৰ্ষণ কৰিবলৈ সক্ষম হয়।\n২০২২ৰ ফেব্ৰুৱাৰি মাহত পঞ্জাৱ বিধানসভা নিৰ্বাচনৰ দিন ঘোষণা কৰাৰ লগে লগে আম আদমি পাৰ্টি-এ ভগৱন্ত সিং মানক পঞ্জাৱৰ মুখ্যমন্ত্ৰী হিচাপে প্ৰক্ষেপ কৰে। তেওঁৰ নেতৃত্বতে আদ আদমি পাৰ্টি-এ পঞ্জাৱত নিৰ্বাচনী যুঁজত অৱতীৰ্ণ হয়।\nভগৱন্ত সিং মানৰ নেতৃত্বতে পঞ্জাৱত আম আদমি পাৰ্টি-এ বৃহৎ জয়ৰ দিশে ধাৱমান হৈছে। এই মূহূৰ্তলৈকে দলটোৱে ৮৭ খন আসনত অগ্ৰগতি লাভ কৰিছে। ভগৱন্ত সিং মানৰ নেতৃত্বতে পঞ্জাৱত আদ আদমি পাৰ্টি-এ চৰকাৰ কৰাটো প্ৰায় নিশ্চিত হৈছে। সমগ্ৰ দেশতে বিজেপিৰ প্ৰতি থকা ঢৌ আৰু শাসকীয় কংগ্ৰেছক পঞ্জাৱত বিধ্বস্ত কৰি এতিয়া ভগৱন্ত সিং মান সমগ্ৰ দেশৰ ৰাজনীতিতে চৰ্চা লাভ কৰিবলৈ আৰম্ভ কৰিছে।\nTags: aapasom live 24assam ka tazza khabarassam live 24axom live 24axom live 24 digitalBest news channel of assamBest News Portal in AssamBhagwant Singh Mannpunjab election\nৰাছিয়াৰ বৃহৎ মুখথেকেচা! খাৰকিভসহ অন্য এক হেৰুওৱা চহৰ উদ্ধাৰ ইউক্ৰেইন সেনাৰ\nপঞ্জাৱৰ মুখ্যমন্ত্ৰী নহয় আপ নেতা ভগৱন্ত সিং মান; হ'ব পঞ্জাৱৰ 'কমন মেন', কিন্তু কিয়?
